Na temelju Zaključka Vlade RH od 27. prosinca 2024. nastavlja se projekt besplatnoga javnog željezničkog prijevoza djece, učenika osnovnih i srednjih škola, umirovljenika i osoba starijih od 65 godina te se uvodi druga faza projekta za redovne studente – besplatni javni željeznički prijevoz redovnih studenata na području Republike Hrvatske.

Od 1. siječnja do 31. prosinca 2025. pravo na besplatni prijevoz ostvarivat će se na temelju pametne kartice HŽ Putničkog prijevoza sa zapisom godišnje karte koja će vrijediti u 2. razredu redovnih vlakova na svim relacijama na području RH. Cijena profila/godišnje karte za cijelu godinu iznosit će 2,65 eura.

* **Djeca do polaska u osnovnu školu** pravo na besplatni prijevoz ostvarivat će na temelju identifikacijskog dokumenta na kojemu je naveden datum rođenja
* **Učenici osnovnih i srednjih škola** pravo na besplatni prijevoz ostvarivat će na temelju pametne kartice HŽ Putničkog prijevoza. Za izradu pametne kartice potrebno je popuniti zahtjev te priložiti fotografiju i potvrdu obrazovne ustanove o upisu u školsku godinu te uplatiti 2,65 eura -  više na: <https://www.hzpp.hr/besplatna-putovanja-za-djecu-i-ucenike?p=271>
* **Umirovljenici i osobe starije od 65 godina** pravo na besplatni prijevoz ostvarivat će na temelju pametne kartice HŽ Putničkog prijevoza. Za izradu pametne kartice potrebno je popuniti zahtjev te priložiti identifikacijski dokument ili ispravu o primanju mirovine HZMO-a te uplatiti 2,65 eura - više na:  <https://www.hzpp.hr/besplatan-prijevoz-umirovljenika?p=271>
* **Redovni studenti** pravo na besplatni prijevoz ostvarivat će na temelju pametne kartice HŽ Putničkog prijevoza. Za izradu pametne kartice potrebno je popuniti zahtjev te priložiti fotografiju i potvrdu o redovnom upisu u akademsku godinu te uplatiti 2,65 eura – više na: : <https://www.hzpp.hr/besplatna-putovanja-za-redovne-studente?p=271>

**Putnici koji imaju pametnu karticu ne trebaju izrađivati novu, već s navedenim dokumentima doći na blagajnu gdje će uplatiti 2,65 eura za profil/godišnju kartu za cijelu godinu.**

**Prijelazno razdoblje za izradu pametne kartice/godišnje karte je do 31. siječnja 2025**. godine. Do tada putnici mogu pravo na besplatan prijevoz ostvarivati na temelju postojeće pametne kartice s pripadajućim profilima/identifikacijskim dokumentom, odnosno isprave o primanju mirovine HZMO-a, potvrde obrazovne ustanove (učenici) ili mjesečne karte ispostavljene za prosinac (redovni studenti).

****

**Snježana Malinović, dipl. ing.**

PRODAJA I MARKETING

direktorica

T +385 1 3783 061 / F +385 1 4577 604 / M +385 98 354 153

**HŽ Putnički prijevoz d.o.o. , Strojarska 11, Zagreb,** [**www.hzpp.hr**](http://www.hzpp.hr/)